《招鹤所词为澉浦监税赵潜夫作》
宋代·葛绍体

君之来兮鹤自九皋，驾以去兮渺天地而逍遥。
缟衣玄裳兮横大海之惊涛，云旗先驱兮霓旌旖旎。
月皓皓兮风洒洒，青山之上兮黄湾之下。
挹北斗兮椒浆，羽扇纶巾兮佩璆锵，
盼而笑兮玉洁水光。鸣鸾凤兮舞鼋鼍，
冯夷鼓兮虞妃歌，鱼咏龙吟蛟螭护呵。
眷言归兮南浦，颿飞兮过舶艪，
春复秋兮终古。

作者简介：宋台州天台人，居黄岩，字元承。师事叶适。有《四书述》、《东山诗选》。